URDHËR
Nr. 255, datë 17.6.2021

PËR NJË NDRYSHIM NË URDHRIN NR. 216, DATË 29.5.2020, “PËR NJË PLAN MENAXHIMI SHUMËVJEÇAR PËR PESHKIMIN FUNDOR TË QËNDRUESHËM NË DETIN ADRIATIK (NËNZONAT GJEOGRAFIKE 17 DHE 18) [REKOMANDIMI GFCM/43/2019/5]”

Në mbështetje të nenit 102, pika 4, të Kushtetutës, të shkronjave “a” dhe “b”, të pikës 1, të nenit 3, të “Marrëveshjes për krijimin e Komisionit të Përgjithshëm të Peshkimit për Mesdheun”, të ratifikuar me ligjin nr. 9093, datë 3.7.2003, të neneve 13, 14 të ligjit nr. 64/2012, “Për peshkimin”, të ndryshuar, të pikave 4 dhe 5, të kreut II, të vendimit të Këshillit të Ministrave nr. 402, datë 8.5.2013, “Për përcaktimin e masave menaxhuese për shfrytëzimin e qëndrueshëm të burimeve peshkore në det”, të rregullores nr. 1, datë 7.3.2014, “Për peshkimin”, të ndryshuar, me propozim të Drejtorisë së Politikave dhe Programeve të Peshkimit dhe Akuakulturës,

URDHËROJ:

Në urdhrin nr. 216, datë 29.5.2020, bëhet ndryshimi i mëposhtëm:
1. Në pikën 5, ndarja e kuotave të sforcos dhe ditëve të peshkimit, sipas porteve të peshkimit për vitin 2021, zëvendësohet me ndarjen e mëposhtme:
		
	Porti i Peshkimit
	Viti 2021

	Durrës (56%)
	12 700 ditë

	Vlorë (14%)
	3 200 ditë

	Shëngjin (21%)
	4 848 ditë

	Sarandë (9%)
	2 000 ditë



2. Ky urdhër hyn në fuqi menjëherë dhe botohet në Fletoren Zyrtare. 

MINISTËR	 I BUJQËSISË 
DHE ZHVILLIMIT RURAL
Milva Ekonomi

